**Értékelési kérdőív összegzéssel** (Áj, 2012)

A kérdőívet 11 család töltötte ki, ebből 8 család vett részt a 2012-es családos táborban.

1. **A tábor gyakorisága: évente (90%)** – egy családot kivéve (aki a kétévenkénti szervezést preferálja) mindenki az éves tábort tartja megfelelőnek.
2. **Miről szóljon a tábor?** – a válaszok alapján legyen változatos. Egy esetben üres maradt, egy esetben nem volt részletezés, mert jónak tartották az ideit, így ez utóbbit is figyelembe véve – a kötött esti beszélgetéseken kívül - minden program szerepelt a táborban, minden válasz eggyel nagyobb értéket is kaphat.

|  |  |  |
| --- | --- | --- |
| *Program* | *Család* | *Arány (11 családhoz)* |
| túra | 8 | 72% |
| városnézés | 6 | 54% |
| strand | 6 | 54% |
| kézműveskedés | 8 | 72% |
| tábortűz | 8 | 72% |
| esti beszélgetés-kötetlen | 7 | 63% |
| esti beszélgetés-kötött | 5 | 45% |
| közös játék | 7 | 63% |

1. **Minek az árát fontos tudni előre?** – **szállás (100%)** – egyértelműen mindenkinél. A többség (9 család, 81%) a meleg étel (ebéd, vacsora) árát is fontosnak tartja, és 3 család a belépők árával is előre szeretne tervezni.
2. **Az előlegen kívül felmerülő költségeket hogyan rendezzük?**

* a tábor végén egyben, ahogy idén is: 8 család
* mindenki magának fizesse: 3 család (ebből 2 család nem volt idén)

1. **Szükséges-e, hogy egy család önálló szobában legyen elszállásolva?** – vegyes válaszok

* igen: 4 család
* nem, de max.2 család: 4 család
* nem, lehet több család is együtt: 2 család (és 1 család nem válaszolt)

1. **Mi a szervező családok feladata?** – a többség válaszai alapján 4 fő feladat van:

|  |  |  |
| --- | --- | --- |
| *Feladat* | *Család* | *Arány (11 családhoz)* |
| **szállás biztosítása** | **11** | **100%** |
| **meleg étkeztetés bizt.** | **9** | **81%** |
| **kirándulás/túra szervezése** | **9** | **81%** |
| keretmese kitalálása | 5 | 45% |
| tábortűz vezetése | 2 | 18% |
| tábortűz megrakása | 1 | 9% |
| **pénzügyek lerendezése** | **9** | **81%** |
| esőprogram biztosítása (több napra is) | 5 | 45% |
| napirend betartása - napostiszt | 6 | 54% |

1. **Kell-e a nyári táborban keretmese?**

* **a helyszíntől és programtól függ: 6 (54%)**
* igen: 2
* nem: 3

1. **Ki szerepeljen a keretmesében**?

* **a tábor résztvevői, de nem csak a szervezők: 8 (72%)**
* külsősök is, a szervezők cscs.-ából: 1
* külsősök is, de más család is: 1 (és egy család kihagyta)

1. **Változzon-e minden alkalommal a tábor helyszíne**?

* **igen, akár 300 km-t is utazunk emiatt: 9 (81%)**
* igen, igyekszünk utazni: 1
* nem kell feltétlenül: 1

1. **Mi a véleményed a tábor ideje alatti utazásról**? – **lehet** **akár naponta is** - ha a látnivalók megkívánják (ahogyan idén is), akkor rendben van, és előre lehetett tudni: 7 család **(63%)**. Egy család javasolta, hogy kétnaponta legyen autózás, minden második napi program helyben, és 3 család nem töltötte ki – akik nem vettek részt a táborban.
2. **Mivel tudsz hozzájárulni a táborhoz résztvevőként?**

Hárman őszintén bevallották, hogy nem töltik ki ☺ És a kézműveskedés diadalmaskodott.

|  |  |
| --- | --- |
| *Vállalt feladat* | *Család* |
| napostisztség | 2 |
| kézműveskedés | 7 |
| tábortűzvezetés | 1 |
| közös játék | 4 |
| daltanítás | 1 |

1. **Mit hagytatok idén otthon, ami hasznos lett volna?**

Mindenki rutinos, túl jól tudunk pakolni ☺ 3 család egyértelműen állította, hogy semmit, 4 esetben nem született válasz – jogosan, mert ők egy kivétellel nem vettek részt a táborban, és 2 válasznál olvasható a tálca, 1 esetben pedig a hőmérő és lázcsillapító. Célunk volt, hogy hasznos lista szülessen, de úgy néz ki, nincs rá szükség.

1. **Mi a családos „jelszava”?** (mi jut róla eszedbe)

* **cserkészcsaládok nyaralása: 7 (63%)**
* cserkészcsaládok célzott nyaralása 1
* cserkészcsaládok nyaralása, de annál több 1
* cserkésztábor kicsiben 1 (és 1 család nem válaszolt)

1. **Mi tetszett a legjobban?** – egyéni vélemények:

* *„A közös beszélgetések este, eszmecserék, tanácsok, valamint a hosszas beszélgetések egy-egy anyukával a túrák alkalmával”*
* *„Az időjárás minden programot lehetővé tett.”*
* *„Minden nagyon tetszett, bő program, látnivaló, profi szervezés. A családfoci, a játékok, a fürdés, a túra....nem tudunk " leg"et mondani.”*
* *„Minden”*
* *„maga a tábor! Együttlétünk alatt tapasztalt testvéri szeretet, a sok öröm, kedvesség, nyitottság, vidámság volt a LEGJOBB!”*
* *„maga a változatosság, mindenből minden.”*
* *„a tűzoltó állomás”*

1. **Mi hiányzott, min kellene változtatni?** – egyéni vélemények

* *„Nekem hiányzott az új kiscserkészek nyakkendő készítése és pólókészítés!”*
* *„Szerintünk legalább 2x esti tábortűz.”*
* *„Talán a gyerekek közös esti meséje vagy a napi tábortűz. Ha nincs mögöttünk nehéz nap, akkor egy rövid tábortűz vagy esti játék belefér. Szerintünk jók a közös éneklések is, és 1-2 délutáni gitáros családos mise is gazdagító lehetne. El tudnánk képzelni métázást is.”*
* *„Jövőre 3 család szervezze, mert a feladatok jobban eloszthatók. Igy talán belefér a jogosan emlegetett hiányzó tábortűz.”*
* *„így volt jó a tábor, ahogy volt. Ami lehetett volna, az nem fért bele. Megmaradt a következőbe. Ügyesen meg lett szervezve! Gratulálok!”*
* *„Egy kicsit hiányzott a kötött beszélgetés.”*
* *„Elég csak megtartani az idei magas szintet.”*

1. **Mi legyen a tábori ajándék, emlék?**

* **meglepetés, a szervező családok döntik el 8 (72%)**
* készítsük közösen 2 (és 1 család nem adott választ)

1. **Egyéb hozzászólás**

* *„Minden nagyon jól meg volt szervezve úgy a szállás mint az étkeztetésünk, az éttermekben vagy a szálláshelyen is mindenhol teljes mértékben meg voltunk elégedve! A látnivalók - úgy vélem ez fért bele, aki pedig úgy érezte van még energiája vagy ideje még másra is, nyugodtan elsétálhatott volna vagy el kirándulhatott volna még másfele is... De mivel a napunkat teljesen kitöltötték a programok, igy nem hiányzott semmi és teljesen rendben volt a dolog.”*
* *„Lehet, h. praktikusabb megoldás lett volna mindig 1 helyről rendelni a meleg ételt, de így is jó volt. A többi részünkről rendben volt.”*
* *„Minden jó volt.”*
* *„Mi maximálisan meg voltunk elégedve. Az étel mennyisége úgyis az adott vendéglőtől függ, ezt a szervező család nem tudja befolyásolni. Helytől függ minden, meg az igényektől.”*
* *„Továbbra is így odaadóan.”*

*Összegzésképpen, és a szervezők szempontjából:*

A legtöbb kérdésre többségi válaszok születtek, amelyek szerintünk támpontot nyújthatnak a jövőbeli szervezéshez. Kíváncsiak voltunk az „Egyéb” válaszokra is, de ezeket alig használtátok – ez persze egyszerűsítette az összesítést, nem volt energia azok megformálására vagy egyszerűen jó válaszokat készítettünk ☺

*Célunk a tábor szervezésekor:* cserkészcsaládok nyaralása, a látnivalók kihasználása, sokszínűség (túra, városnézés, strand, barlang, egyediség: tűzoltóság), kötetlen beszélgetések, kevés kézműveskedés is, és együtt lenni!

*Szállás:* a kötött létszámú szállásnál kockázatos, hogy csak az utolsó pillanatban alakul ki a létszám, de kényelmes, és mindenkinek volt saját szobája, szuverenitása.

*Étkezés:* nem magyarázatként, hanem a jövőbeli szervezőknek az előnyök és hátrányok: a vacsora tudatosan volt helyben, ez a nap végén már kényelmes. Az ebédek szervezése bonyolulttá vált, mert a szombati kezdés miatt a környéken mindenütt lefoglalt éttermekkel szembesültünk (családi összejövetelek, esküvők), és a mindennapi mozgás miatt nem akartunk a szálláshelyen ebédelni, hiszen az sok időt elvett volna. Igy kényelmes, ha a program helyszínén ebédelünk, de egyben kockázatos is, ha közbeszól az időjárás, és át kell szervezni a programot. Ezért sem tudtuk előre megmondani az ebédek árát, csak az utolsó napokban, de ennek előlegként begyűjtése sokkal jobb megoldás.

*Szervező családok:* idén mint az első próbaévben bebizonyosodott (szerintünk), hogy három családnak kellene szerveznie. Idén kettéosztottuk a feladatokat a két család között – logisztikai (szállás, étkezés, kirándulások) és program (kézműveskedés, TT, keretmese). Ez akár folytatható is a jövőben, de ha az egyik család bármilyen okból kiesik, akkor a feladatok is borulnak – pl. elmaradt TT-k, állandó napostiszt. A harmadik család azért is jogos szerintünk, mert a többség jogosan „pihenni” érkezett, és a feladatvállalásokkal gondban voltunk ☺, pl. keretmese eljátszása, TT vezetése, ill. a pénzügyek elrendezése (követése, kiszámítása) is időigényes. Egyik hozzászóló család hiányolta az új kiscserkészek nyakkendőjét, ami nagyon is jogos, ilyen feladatra nem is gondoltunk szervezőként.

Mi így képzeltük el – mind a tábort, mind az értékelést. Bízunk benne, segíti a jövőbeli szervezést. Köszönjük, hogy velünk tartottatok a táborban, és hogy azt követően is értékeltetek, véleményt alkottatok. Talán az anonimitást is elhagyhatjuk, mert voltak jó hozzászólások, amiket tovább lehet vinni, és akár annak gazdájával pontosítani. A tábor résztvevői nagyon készségesek voltak, mindent elfogadtak, hagyták magukat sodorni, minden ellenkezés nélkül ☺

Balta Zsuzsa és Zsolti

2012.szeptember 17.